EkBass/fiwiki-20250220-pages-articles huggingface dataset:
Mõisaküla

Mõisaküla () on epäitsenäinen kaupunki Mulgin kunnassa Viljandimaan maakunnassa, Virossa. Se sijaitsee Viljandimaan lounaisosassa, lähellä Latvian rajaa. Sen asukasluku on 1 013 (2010), pinta-ala 2,20 neliökilometriä ja asukastiheys 460,5 asukasta neliökilometrillä. == Historiaa == Mõisakülasta tuli kaupunki 1. toukokuuta 1938. Vuoden 2017 kuntauudistuksen osana Karksin, Abjan ja Hallisten kunnat sekä Mõisakülan kaupunki yhdistyivät 24. lokakuuta 2017 uudeksi Mulgin kunnaksi.Mulgi valla valimiskomisjon kinnitas valimistulemused ==Väestö== Vuonna 2011 Mõisakülan kaupungissa oli 825 asukasta, joista 750 (90,9 %) oli virolaisia, 42 (5,1 %) venäläisiä ja 33 (4,0 %) muita kansallisuuksia. == Muuta == Painonnostaja Arnold Luhaäär on syntynyt Mõisakülassa. Mulgin radan johti aikoinaan Mõisakülasta Viljandiin. == Lähteet == == Aiheesta muualla == Luokka:Mulgi Luokka:Viron epäitsenäiset kaupungit
Andreas Buder

Andreas Buder (s. 22. toukokuuta 1979 Scheibbs) on itävaltalainen alppihiihtäjä, joka on kilpaillut maailmancup-tasolla kaudesta 1997–1998 lähtien. Buder saavutti maailmanmestaruuden syöksylaskusta Chamonix’n juniorien MM-kilpailuista 1998. Maansa mestaruuskilpailuista hän on voittanut neljä mestaruutta ja saavuttanut kolme muuta mitalisijaa. Maailmancupissa Buder saavutti ensimmäisen palkintokorokesijoituksensa oltuaan kolmas Garmisch-Partenkirchenin syöksykisassa 28. tammikuuta 2006. Syöksykilpailuissa hän on ollut lisäksi kolmas Lake Louisessa ja toinen Bormiossa vuonna 2007. Kauden 2007–2008 syöksycupissa hän oli yhdestoista. == Lähteet == * Andreas Buder FIS:n tietokannassa Luokka:Itävaltalaiset alppihiihtäjät Luokka:Vuonna 1979 syntyneet Luokka:Elävät henkilöt
Vladimir Nenarokov

Vladimir Ivanovitš Nenarokov (; 4. tammikuuta 1880 Moskova – 13. joulukuuta 1953 Ašgabat) oli venäläinen shakinpelaaja ja teoreetikko. Hän syntyi Moskovassa ja oli yksi kaupungin parhaista pelaajista vuoden 1900 aikaan. Vuonna 1899 Nenarokov sijoittui sijoille 6–7. Kilpailu oli Venäjän mestaruusturnaus. Vuonna 1900 Nenarokov voitti Moskovan mestaruuden. Seuraavana vuonna hän sijoittui viidenneksi mestaruuskilpailussa Moskovassa. Vuonna 1905 Nenarokov otteli tasan Saviely Tartakowerin kanssa, voitti Fjodor Duz-Hotimirskin sekä kuusitoistavuotiaan Aleksandr Alehinin vuonna 1908. Nenarokov voitti Moskovan mestaruuden taas vuonna 1908. Vuonna 1916 hän sijoittui toiseksi, Alehinin jälkeen, Moskovassa. Nenarokov osallistui vielä useisiin turnauksiin vaihtelevin tuloksin. Vuonna 1950 Nenarokoville myönnettiin kansainvälisen mestarin arvonimi. Nenarokov kirjoitti useita shakkikirjoja, pääasiassa avausteoriasta. ==Aiheesta muualla== * Luokka:Venäläiset shakinpelaajat Luokka:Shakin kansainväliset mestarit Luokka:Venäläiset shakkikirjailijat Luokka:Vuonna 1880 syntyneet Luokka:Vuonna 1953 kuolleet
Valekuva

Valekuva eli virtuaalikuva on sellainen kuva, joka voidaan nähdä, mutta jota ei voida projisoida kuvapinnalle eikä sen kanssa ole mahdollista olla vuorovaikutuksessa. Tässä ilmiössä valonsäteet taittuvat tai heijastuvat niin, että ne tulevat silmään ikään kuin todellisesta esineestä. Aivot tulkitsevat tilanteen silloin siten, että tällaisesta näennäisestä esineestä eli valekuvasta tuleva valo on peräisin todellisesta esineestä. Esimerkiksi suurennuslasin läpi tulevat valonsäteet muodostavat suuren valekuvan, joka katsojasta näyttää suurelta esineeltä. Valekuva muodostuu jos esine on lähempänä linssiä kuin polttopiste. Toinen tapa havaita valekuva on nähdä sellainen peilin heijastuksesta. ==Lähteet== Luokka:Optiikka
Suihkepullo

Suihkepullo, aerosolipakkaus eli spray on pullo, jossa on vaikuttavaa nestemäistä ainetta ja ponnekaasua. Suihke tulee ulos pullosta ponnekaasun voimasta ja yhdistetyllä painonapilla/suuttimella suihkeen voi suunnata kohteeseen. Suihkepullo voi olla myös ponnekaasuton. Silloin vaikuttava nestemäinen aine tulee ulos painonapin painamisen voimalla. Sisällöstä riippuen pulloa täytyy ravistaa ennen käyttöä. Aerosolipullon kehitteli norjalainen Erik Rotheim 1920-luvun puolivälissä. Rotheim patentoi keksintönsä helmikuussa 1926. == Käyttökohteita == Tyypillisiä suihkepulloja ovat koneiden ja laitteiden puhdistussprayt, käynnistyssumutteet, spraymaalit, deodorantit, hiuskiinteet, kotitalouden hyönteismyrkyt ja ilmanraikasteet yms. Hajuvesien pullot ovat tyypillisesti sormenpainalluksella toimivalla pumpulla varustettuja ponnekaasuttomia astioita. Suomen suurin suihkepullojen käyttäjä on maaliyritys Maston, joka myy 2,5 miljoonaa pulloa vuodessa. Tyhjät pullot tulevat Saksasta sekä Virosta ja ne täytetään Suomessa.Ziemann, Marcus: Spraypurkki 90 vuotta – aerosolipullon keksi suksiaan voiteleva norjalainen, Yle Uutiset 10.3.2016. == Varastointi == Ponnekaasulla toimivaa suihkepulloa ei saa jättää auringonvaloon tai muuhun yli +50 °C lämpötilaan, sillä kuumuus lisää painetta pullossa ja se voi räjähtää. == Historiaa == Suihkepullon keksi norjalainen insinööri Erik Rotheim vuonna 1926 miettiessään kovia voiteita helpompaa tapaa voidella suksia. Ensimmäiset suihkepullot olivat paineen takia varmuuden vuoksi paksuseinäisiä ja siksi raskaita käyttää. Ne myös tyhjenivät kerralla. Kahta vuotta myöhemmin Rotheim aloitti yhteistyön Alf Bjercke -maalitehtaan kanssa, mutta pullon suutin meni helposti jumiin ja tuloksena oli sotkua. Rotheim myi keksimänsä spraypurkin patentin amerikkalaisille 17 000 dollarilla, nykyrahassa noin puolella miljoonalla eurolla. Amerikkalaiset onnistuivat tekemään toimivan venttiilin ja paremmin auki pysyvän suuttimen vasta 1940-luvulla. Kun purkin sisältöä pystyi annostelemaan eri pituisin painalluksin, sen käyttökelpoisuus monien ammatti- ja kuluttajatuotteiden pakkauksena oivallettiin. ==Lähteet== Luokka:Kodinesineet Luokka:Pakkaus Luokka:Säiliöt
Beniamin Bljumenfeld

Beniamin Markovitš Bljumenfeld (, 24. toukokuuta 1884 Volkovysk – 5. maaliskuuta 1947 Moskova) oli venäläinen shakinpelaaja. Bljumenfeld syntyi nykyisen Valko-Venäjän Hrodnan alueella. Hän sijoittui Pietarin turnauksessa vuonna 1905 jaetulle toiselle sijalle Akiba Rubinsteinin kanssa. Vuonna 1907 hän sijoittui jaetulle toiselle sijalle Moskovan turnauksessa. Vuonna 1920 Bljumenfeld oli kahdeksas Moskovassa, kun Aleksandr Alehin voitti turnauksen. Vuonna 1925 Bljumenfeld tuli jaetulle toiselle sijalle Boris Verlinskin kanssa Moskovan-mestaruuskilpailuissa. Bljumenfeldin mukaan on nimetty Blumenfeldin vastagambiitti (1.d4 Rf6 2.c4 c5 3.d5 e6 4.Rf3 b5) Luokka:Valkovenäläiset shakinpelaajat Luokka:Venäläiset shakinpelaajat Luokka:Vuonna 1884 syntyneet Luokka:Vuonna 1947 kuolleet
Presidentinpalmut

Presidentinpalmut (Washingtonia) on kaksilajinen palmusuku, joka on kotoisin Yhdysvaltain lounais- ja Meksikon luoteisosista. Sukuun kuuluvat lajit bulevardipalmu (Washingtonia robusta) ja presidentinpalmu eli puistopresidentinpalmu (Washingtonia filifera). Lajeja voidaan kasvattaa huonekasveina. Presidentinpalmu tarvitsee talvisin viileän paikan, joten paras paikka tälle palmulle on talvipuutarha tai jonkinlainen viherhuone. Presidentinpalmua voi lisätä vain siemenistä. == Lähteet == == Aiheesta muualla == * Suomen Lajitietokeskus: Presidentinpalmut – Washingtonia * * * * Luokka:Palmukasvit
Hans Fahrni

Hans Fahrni (1. lokakuuta 1874 Praha – 28. toukokuuta 1939 Ostermundigen) oli sveitsiläinen shakinpelaaja. Fahrni oli ensimmäinen shakinpelaaja, joka oli koskaan pelannut simultaanina sataa vastustajaa vastaan samaan aikaan. Hän teki ennätyksen Münchenissä 1911. Vuonna 1922 Fahrni kirjoitti ensimmäisenä avauksesta 1.e4 Rf6. Hän käytti avauksesta nimeä Aljechinin puolustus Aleksandr Alehinin mukaan. ==Lähteet== * ChessGames.com * http://www.endgame.nl/dsb.htm * http://www.anders.thulin.name/SUBJECTS/CHESS/CTCIndex.pdf ==Aiheesta muualla== * Luokka:Sveitsiläiset shakinpelaajat Luokka:Vuonna 1874 syntyneet Luokka:Vuonna 1939 kuolleet
Khariklo (Thessalia)

Khariklo () oli kreikkalaisessa mytologiassa Apollonin tytär, nymfi, ja kentauri Kheironin puoliso.Pindaros, Pythia 4.101–104 (engl. käännös) Heidän lapsiaan olivat Okyrhoe ja Karystos.Ovidius: Muodonmuutoksia ii.633–654 (engl. käännös) Khariklo mainitaan myös äidiksi Endeille, jonka hän olisi saanut Skironin kanssa.Plutarkhos: Theseus x (engl. käännös) Khariklo toimi kasvattivanhempana useille kreikkalaisen taruston sankareille, muun muassa Akhilleukselle.Apollonios Rhodios: Argonautika 1.519-558 (engl. käännös) == Lähteet == Luokka:Nymfit de:Chariklo (Gattin des Eueres)
Valokenno

Valokenno on laite tai anturi, joka muuttaa valon energiaa sähköenergiaksi, tai jonka sähköiset ominaisuudet muuttuvat valon vaikutuksesta. Satelliittien ja avaruusalusten aurinkopaneeleissa on tuhansia valokennoja, mutta taskulaskimeen riittää muutama valokenno. Sähkön tuotantoon käytettävää valokennoa kutsutaan usein myös aurinkokennoksi erotukseksi valon tunnistinkennoista. Monien muiden elektroniikan komponenttien tapaan myös valokennot tehdään puolijohteista, joissa olevien vapaiden varauksenkuljettajien määrää voidaan säädellä seostuksella: puhtaaseen piihin tai muuhun puolijohteeseen lisätyt epäpuhtaudet määräävät puolijohteen käyttäytymisen. ==Katso myös== * Valoherkkä kenno * Valosähköinen ilmiö * Fotodiodi ja Fototransistori * Valovastus Luokka:Elektroniikan komponentit Luokka:Sensoritekniikka
Mikojan MiG 1.44

Mikojan MiG 1.44 (;) oli Mikojan-suunnittelutoimiston kehittämä prototyyppilentokone. Projekti oli Venäjän vastaus Yhdysvaltojen ATF-ohjelmaan (Advanced Tactical Fighter), ja siinä oli joitain viidennen sukupolven hävittäjän piirteitä, kuten esimerkiksi kyky lentää yliäänennopeudella ilman jälkipoltinta. Koneen tutka-poikki-pinta-alaa oli myös hiukan pyritty pienentämään aikaisempiin koneisiin verrattuna, joskaan se ei ollut varsinaisten häivekoneiden tasolla. Ohjelmaa vaivasi vakava rahoituksen puute, ja konetyyppi lensikin esilentonsa vasta 29. helmikuuta 2000, yhdeksän vuotta aikataulusta myöhässä. Projektin nykyinen tila on tuntematon. == Tekniset tiedot == Huom!: Suurin osa teknisistä tiedoista on arvioita, koska 1.44 ei edennyt esituotantovaihetta pidemmälle ==Katso myös== *Chengdu J-20 == Lähteet == ==Aiheesta muualla== *Hallen hävittäjäsivu: MiG-1.42 Luokka:Venäläiset hävittäjälentokoneet Luokka:2000-vuosikymmenen hävittäjälentokoneet
Khariklo (Theba)

Khariklo () oli kreikkalaisessa mytologiassa nymfi ja sparti Euereksen puoliso. Kuuluisa tietäjä Teiresias oli heidän poikansa. Khariklo oli hyvin tärkeä Pallas Athenelle. Kun hänen poikansa Teiresias näki Pallas Athenen alasti kylpemässä, jumalatar sokaisi tämän rangaistukseksi. Khariklon aneltua Athenea palauttamaan poikansa näkö ennalleen, tämä ei voinut suostua pyyntöön, mutta hyvitykseksi antoi Teiresiaalle kyvyn ymmärtää lintujen puhetta ja siten ennustaa tulevaa.Apollodoros: Bibliotheke ('Kirjasto') 3.6.7 (engl. käännös)Kallimakhos, Pallaksen kylpy v.57– (engl. käännös)Nonnos: Dionysiaka 7.155–165 (engl. käännös) == Lähteet == Luokka:Nymfit
The Wizard (Uriah Heepin kappale)

”The Wizard” on Uriah Heepin vuonna 1972 julkaistu kappale, joka julkaistiin yhtyeen albumilla Demons and Wizards. Se on levyn avausraita sekä ensimmäinen single. Kappale oli samalla yhtyeen ensimmäinen, joka äänitettiin 16-raitanauhurilla. Kappale nousi listalle Sveitsissä ja Länsi-Saksassa. Se ei kuitenkaan menestynyt yleisesti yhtä hyvin kuin levyn toinen single ”Easy Livin’”. == Työstö == Kappaleen ovat säveltäneet kosketinsoittaja-kitaristi Ken Hensley sekä yhtyeessä lyhyen aikaa jäsenenä ollut basisti Mark Clarke.Demons and Wizards -albumin Expanded De-Luxe Editionin kansilehtinen ”The Wizard” oli myös Clarken ainoa sävellystyö yhtyeessä. Clarke kirjoitti sekä lauloi sen väliosan, koska melodia oli solisti David Byronin äänialalle liian korkea.Järvinen: s. 116 ”The Wizard” kertoo tarinan miehestä, joka vuorilla vaeltaessaan tapaa velhon.Demons and Wizards -albumin Expanded De- Luxe Editionin kansilehtinen Kappale pohjautuu uneen, jonka Hensley näki viikon ajan, kunnes kirjoitti aiheesta laulun. Hensley on kuvannut tarinan velhoa ”ihailtavaksi tyypiksi, jonkin sortin guruksi”.Järvinen: s. 115 ”The Wizard” äänitettiin reilusti ennen Demons and Wizards -albumin muuta materiaalia, sillä se oli yhtyeen mielestä niin hyvä, että se nauhoitettiin heti sen valmistuttua. Uriah Heep käytti äänityksissä ensimmäistä kertaa Landsdown Studiosin 16-raitaista nauhuria. Tämä lisäsi mahdollisuuksia runsaampiin päällekkäisäänityksiin ja äänikokeiluihin. Kappaleeseen lisättiin muun muassa efekti, jossa David Byronin laulu nopeutuu. Lisäksi mukaan päätyi korkea, viheltävä ääni, joka on peräisin teepannusta. Vislauksen nopeutta muutettiin jälkikäteen, jotta se olisi samassa vireessä kuin laulu. == Julkaisu ja vastaanotto == ”The Wizard” julkaistiin Demons and Wizards -albumin ensimmäisenä singlenä. Se ei saavuttanut yhtä suurta menestystä kuin albumin toinen single ”Easy Livin’”, mutta sitä pidetään kuitenkin yhtyeen suurimpiin klassikoihin kuuluvana. Tästä huolimatta ”The Wizard” nosti suuresti Uriah Heepin maailmanlaajuista suosiota.Demons and Wizards -albumin Expanded De-Luxe Editionin kansilehtinen ”The Wizard” ylsi Sveitsissä listasijalle kahdeksan ja Länsi-Saksassa sijalle 34. Yhtye julkaisi uudelleennauhoitetun version kappaleesta vuoden 2009 Celebration-albumilla. === Listasijoitukset === Valtio Korkein sijoitus Listaviikot Nousu listalle Lähde 8\. 5 21.3.1972 34\. 15/1972 == Cover-versiot == Power metal -yhtye Blind Guardian on tehnyt kappaleesta oman versionsa. Se on julkaistu muun muassa The Forgotten Tales -albumilla sekä ”A Past and Future Secret” -singlen b-puolena. == Kokoonpano == * David Byron – laulu * Mick Box – kitara * Mark Clarke – bassokitara, laulu * Ken Hensley – urut, kitara * Lee Kerslake – rummut ==Lähteet== * === Viitteet === Wizard (Uriah Heepin kappale) Wizard (Uriah Heepin kappale)
Rahman Rahi

Rahman Rahi (6. toukokuuta 1925 Srinagar – 9. tammikuuta 2023 Srinagar) oli intialainen runoilija. Hän syntyi Srinagarissa ja kirjoitti kotiseudullaan puhutulla kašmirin kielellä. Rahi sai Padma Shrin, Sahitya Akademi Fellowshipin ja Jnanpith-palkinnon. Hän oli myös Kashmirin yliopiston emeritusprofessori. == Lähteet == Luokka:Intialaiset runoilijat Luokka:Vuonna 1925 syntyneet Luokka:Vuonna 2023 kuolleet
Burnin’ (kappale)

Burnin’ on Daft Punkin kappale, joka julkaistiin vuonna 1997 heidän albumillaan Homework. Kappaleesta tehtiin myös single. Kappale oli heidän järjestyksessään neljäs single. Kappaleesta tehtiin myös musiikkivideo. Kappaleen tyylilaji on housea. == Kappaleet == # Burnin (Ian Pooleyn remix) # Burnin (Slamin remix) # Burnin (alkuperäinen) # Burnin (Dj Sneakin remix) # Burnin (DJ Sneakin toinen remix) Luokka:Daft Punkin kappaleet Luokka:Vuoden 1997 kappaleet
Club 3D

Club 3D on alankomaalainen näytönohjainratkaisuihin keskittynyt tietokonetarvikeyhtiö. Se perustettiin vuonna 1997 nimellä Colour Power. Yhtiön nimeksi vaihtui Club 3D vuonna 2005. Yhtiö myy muun muassa Nvidian ja ATIn näytönohjaimia, sekä televisioiden viritinkortteja ja tietokoneiden äänikortteja. == Historiaa == *2004 Vähittäismyynyt 900 000 ATIn tuotetta *2005 Nimi vaihdettu Club 3Dksi *2006 Yhteistyöhön Nvidian kanssa *2006 AMDn kanssa yhteistyöhön. == Aiheesta muualla == *Club 3Dn kotisivut Luokka:Alankomaalaiset teollisuusyritykset Luokka:Laitteistovalmistajat Luokka:Näytönohjaimet
Ribbeckhaus

Ribbeckhaus on Berliinin vanhin asuinrakennus ja ainoa renessanssiaikaisen Berliinin säilynyt rakennus (Berliinin nykyisten rajojen sisäpuolella on kyllä muitakin renessanssirakennuksia, kuten Jagdschloss Grunewald, mutta ne eivät rakennusaikanaan kuuluneet Berliiniin). Ribbeckhaus sijaitsee Breite Straße -kadun varrella Mitten kaupunginosassa. Sen rakennutti ruhtinaallisen hovikamarin jäsen Hans Georg von Ribbeck (1577–1647) vuonna 1624. Vuonna 1628 sen osti Brandenburgin vaaliruhtinaan Juhana Sigismundin tytär, Braunschweig- Lüneburgin kreivitär Anna Sophia. Hänen kuoltuaan se oli hovitallin käytössä ja myöhemmin rakennuksessa toimi Preussin kuninkaallinen tilikamari. Talo oli alkujaan kaksikerroksinen, mutta sitä korotettiin kerroksella 1803–1804.Edelgard Abenstein & Jeannine Fiedler: Taide & Arkkitehtuuri: Berliini (suom. Pirkko Roinila), s. 344–345. Tandem Verlag (h. f. ullmann) 2009. Alkuteos Kunst & Architektur Berlin. Ribbeckhaus vaurioitui toisessa maailmansodassa ja se jälleenrakennettiin 1950-luvun alussa. Rakennuksen sisätilojen ilme on nykyisin moderni. Vuodesta 1995 lähtien rakennuksessa on sijainnut Berliinin pääkirjaston osasto Zentrum für Berlin-Studien. == Lähteet == Luokka:Berliinin rakennukset ja rakennelmat Luokka:Saksan asuinrakennukset
Skauch

Skauch on ruotsalaisen punk-yhtye Millencolinin toinen EP, joka julkaistiin vuonna 1994. Levystä piti alun perin tulla single kappaleelle The Einstein Crew, mutta yhtye päätti julkaista kappaleen vain yhtenä EP:n kappaleista. EP:n kaikki kappaleet, paitsi The Einstein Crew julkaistiin myöhemmin kokoelma-albumilla The Melancholy Collection. == Nauhoitukset, julkaisu ja vastaanotto == Albumi nauhoitettiin Unisound Recordings-studiolla Finspångissa, Ruotsissa, ja julkaistiin 23. heinäkuuta 1994. Albumi menestyi kohtalaisesti yhtyeen kotimaassa Ruotsissa; se ylsi listan sijalle 32 ja pysyi listalla kaksi viikkoa. ==Sisältö== # # # # # # ==Kokoonpano== * Nikola Sarcevic - laulut ja basso. * Mathias Färm - kitara * Erik Ohlsson - kitara * Fredrik Larzon - rummut ==Lähteet== Luokka:Vuoden 1994 EP:t Luokka:Millencolinin albumit Luokka:Dan Swanön tuottamat albumit
Europa-Center

thumb|Europa-Center Kurfürstendammilta nähtynä Europa-Center on rakennuskokonaisuus Berliinissä. Se sijaitsee Breitscheidplatz-aukiolla, Charlottenburgin kaupunginosassa Charlottenburg-Wilmersdorfin osa-alueella. Rakennuskokonaisuus rakennettiin 1960-luvulla Keisari Vilhelmin muistokirkon viereen ja siitä muodostui yksi Länsi-Berliinin maamerkeistä. Rakennuskokonaisuus on suojeltu. == Edeltävä historia == Nykyisen Europa- Centerin paikalla sijaitsi ennen toista maailmansotaa berliiniläisten kirjailija-, taidemaalari- ja teatteripiirien tapaamispaikkana toiminut Romanisches Café. == Rakennuskokonaisuus == Europa-Center-projektin laittoi alulle berliiniläinen liikemies Karl Heinz Pepper. Pepperin toimeksiannosta professori Helmut Hentrich ja diplomi-insinööri Hubert Petschnigg suunnittelivat toimisto- ja kauppakeskuksen amerikkalaisen mallin mukaisesti. Keisari Vilhelmin muistokirkon eli Gedächtniskirchen suunnitellut arkkitehti Egon Eiermann toimi taiteellisena neuvonantajana. Rakennustyöt aloitettiin vuonna 1963 ja Berliinin silloinen pormestari Willy Brandt vihki rakennuskokonaisuuden käyttöön 2. huhtikuuta vuonna 1965. Europa-Centerin 86-metrinen, 21-kerroksinen ja 13 000-neliömetrinen tornitalo oli valmistuttuaan ainoa laatuaan Berliinissä. == Aiheesta muualla == * http://www.europa-center-berlin.de/ Luokka:Berliinin rakennukset ja rakennelmat
Presidentinpalmu

Presidentinpalmu eli puistopresidentinpalmu (Washingtonia filifera) on sukuun Washingtonia kuuluva palmulaji. Se elää 80–250-vuotiaaksi. Sitä tavataan luontaisena Arizonassa, Nevadassa, eteläisessä Kaliforniassa ja Luoteis- Meksikossa, missä sitä kasvaa joko keitailla tai alueilla, joilla on taipuusta tulvimaan. Presidentinpalmu kasvaa enintään 23 (poikkeuksellisesti 30) metriä korkeaksi hyvällä paikalla. Lehdet ovat 1,5–2 m pitkiä. Kun lehdet kuolevat, ne alkavat roikkua ja jäävät eräänlaiseksi ”hameeksi” rungon yläosan ympärille. Presidentinpalmuun ei Kansainvälisen luonnonsuojeluliiton mukaan kohdistu erityisiä uhkia, ja se onkin luokiteltu elinvoimaiseksi. Lajin kasvuympäristöt ovat kuitenkin eristyneitä ja mahdollisesti pirstoituneita. == Lähteet == == Aiheesta muualla == * Suomen Lajitietokeskus: Puistopresidentinpalmu – Washingtonia filifera Luokka:Palmukasvit
Perugian maakunta

Perugian maakunta () on maakunta Umbrian alueella Italiassa. Perugian maakunnan pinta-ala on 6 337 km2. Maakunnassa asui 661 006 ihmistä 30. marraskuuta 2016. Maakunnassa on 59 kuntaa ja sen pääkaupunki on Perugia. Perugian maakunta on suurempi kahdesta Umbrian alueen maakunnasta ja se kattaa valtaosan sen pinta-alasta ja asukasluvusta. Tiedosto:IMG 0699 - Perugia - Corso Vannucci - Foto G. Dall'Orto - 5 ago 2006 - 02.jpg|Corso Vannucci, Perugia Tiedosto:Orvieto-cattedrale02.jpg|Orvieton katedraali Tiedosto:Gubbio panorama.jpg|Gubbio Tiedosto:Rocca Albornoz e Ponte delle Torri - Spoleto.jpg|Spoleto Tiedosto:Assisi San Francesco BW 2.JPG|Pyhän Fransiskuksen basilika, Assisi == Lähteet == == Aiheesta muualla == *Maakunnan verkkosivusto *
Shanghain metro

Shanghain metro on Shanghaissa Kiinassa sijaitseva metrojärjestelmä. Shanghain metroverkko on Kiinan laajin, ja siinä on sekä maanalaisia että kohoratoja. == Linjat == Linja Pääteasemat Avattu Jatke Pituus Asemia Linja 1 Fujin lu - Xinzhuang 1993 2007 36,4 km 28 Linja 2 Xujing dong - Pudongin kansainvälinen lentoasema 1999 2010 63,8 km 30 Linja 3 Jiangyang beilu - Shanghain eteläinen rautatieasema 2000 2006 40,3 km 29 Linja 4 ympyrälinja 2005 2007 33,7 km 26 Linja 5 Xinzhuang - Minhangin kehitysalue/Fengxian xincheng 2003 2018 32,7 km 19 Linja 6 Gangcheng lu - Dongfang-urheilukeskus 2007 2011 32,3 km 28 Linja 7 Meilanhu - Huamu lu 2009 2010 44,2 km 33 Linja 8 Shiguang lu - Shendu gonglu 2007 2009 37,4 km 30 Linja 9 Songjiangin eteläinen rautatieasema - Caolu 2007 2017 65,6 km 35 Linja 10 Jilong lu – Hongqiaon rautatieasema/Hangzhong lu 2010 2020 44,9 km 37 Linja 11 Jiading bei/Huaqiao - Disney 2009 2009 82,4 km 39 Linja 12 Qixin lu – Jinhai lu 2013 2015 40,4 km 32 Linja 13 Zhangjiang lu – Jinyun lu 2012 2018 38,8 km 31 Linja 14 Fengbang – Guiqiao lu 2021 – 38,5 km 30 Linja 15 Gucun-puisto – Zizhun hi-tech-puisto 2021 – 42,3 km 30 Linja 16 Longyang lu – Dishuihu 2013 2014 59,0 km 13 Linja 17 Hongqiaon rautatieasema – Dongfang lüzhou 2017 – 35,3 km 13 Linja 18 Changjiang nanlu – Hangtou 2020 2021 36,5 km 26 Pujiang-linja Shendu gonglu – Huizhen lu 2018 – 6,7 km 6 Yhteensä: Yhteensä: Yhteensä: Yhteensä: 802 km 506 == Galleria == Kuva:Shanghai Science & Technology Museum Station.jpg|Shanghain tiede- ja teknologiamuseon metroasema linjalla 2 Kuva:West Huaxia Road Station.jpg|Laituriovet Huaxia xilun metroasemalla linjalla 6 Kuva:Shmetro Line 2 Train.jpg|Siemensin valmistama Modular Metro -junayksikkö ==Lähteet== == Aiheesta muualla == *Metron kotisivut Luokka:Kiinan metroliikenne Luokka:Shanghain liikenne
Säämies

Säämies () on Gore Verbinskin ohjaama draama/komedia -elokuva, jonka pääosassa näyttelee Nicolas Cage. Elokuva kertoo David Spritzistä (Cage), kuuluisasta ja menestyvästä televisio-säämiehestä, joka ei kuitenkaan saa uran ulkopuolista elämää järjestykseen. Lasten vieraantuessa ja avioliiton, isä-suhteen ja itsetunnon hipoessa pohjalukemia joutuu Spitz pohtimaan tarkaan tärkeitä omanarvontunnon kysymyksiä. ==Näyttelijät== == Lähteet == == Aiheesta muualla == * Luokka:Yhdysvaltalaiset draamakomediaelokuvat Luokka:Vuoden 2005 yhdysvaltalaiset elokuvat Luokka:Gore Verbinskin ohjaamat elokuvat
Elossa

Elossa (Alive) on vuonna 1993 ensi-iltansa saanut Frank Marshallin ohjaama elokuva, joka perustuu tositapahtumiin. ==Tarina== Uruguayn ilmavoimien lennolla 571 Fairchild FH-227D -lentokone törmää vuoreen matkallaan yli Andien ja syöksyy lumipeitteiselle vuoren rinteelle. Osa matkustajista kuolee välittömästi, osa loukkaantuu ja osa selviytyy vahingoittumattomina. He odottavat aikansa pelastajia, mutta kuulevat lopulta radiosta etsintöjen loppuneen. Muutama heistä lähtee lopulta etsimään tietä Chileen ja hakemaan apua. ==Rooleissa== ==Arvioita== Video-oppaassa vuodelta 1994 Bello Romano kuvaa elokuvaa luontevaksi mutta epätasaiseksi ja epäuskottavaksi. Hän antaa sille kolme tähteä viidestä, mikä vastaa sanallista arviota ”hyvä”. ==Lähteet== * ===Viitteet=== Luokka:Vuoden 1993 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset katastrofielokuvat Luokka:Elokuvat kannibalismista Luokka:Tositapahtumiin perustuvat elokuvat Luokka:Yhdysvaltalaiset romaaneihin perustuvat elokuvat Luokka:Frank Marshallin ohjaamat elokuvat
Alain Touraine

Alain Touraine (3. elokuuta 1925 Hermanville-sur-Mer, Ranska – 9. kesäkuuta 2023 Pariisi, Ranska) oli ranskalainen sosiologi. Hän kuului nykyajan eurooppalaisen yhteiskuntakeskustelun merkkihenkilöihin. Hän oli varsinkin uusien yhteiskunnallisten liikkeiden ja jälkiteollisen yhteiskunnan keskeinen teoreetikko. Tourainen uran keskiössä on toiminnan sosiologia. Hänen ensimmäiset työnsä keskittyivät työn sosiologiaan, ja myöhemmin hän tutki erityisesti kansanliikkeitä. Touraine tutki muun muassa Pariisin opiskelijamellakoita 1968 sekä latinalaisen Amerikan sotilasvallankaappauksia. Touraine työskenteli tutkimusjohtajana Pariisin École des hautes études en sciences sociales -laitoksessa, johon hän perusti CADIS-tutkimuskeskuksen. Useita yhteiskuntatieteellisiä teoksia julkaissut Touraine sai vuonna 1998 Amalfi-palkinnon ja 2010 Asturian ruhtinattaren palkinnon. == Lähteet == Luokka:Ranskalaiset sosiologit Luokka:Vuonna 1925 syntyneet Luokka:Vuonna 2023 kuolleet
Morgenbladet

Morgenbladet () on norjalainen viikoittain ilmestyvä sanomalehti. Kirjapainaja Niels Wulfsberg perusti sen vuonna 1819 ja se oli maan ensimmäinen päivittäin ilmestyvä sanomalehti. Morgenbladet oli pitkään myös maansa suurin sanomalehti. Saksalainen Wehrmacht lakkautti lehden toisen maailmansodan aikana 15. huhtikuuta 1943. Sodan jälkeen lehdestä tuli konservatiivisempi, ja lehti kärsi taloudellisesti osittain siksi, että se ei halunnut antautua kaupallisuudelle ja kieltäytyi julkaisemasta mainoksia. Lehti elpyi lyhyeksi aikaa 1980-luvulla, kunnes silloinen päätoimittaja Hans Geelmuyden ajautui kiistoihin lehden omistajan kanssa ja erosi suuren osan lehden toimistuskunnan kanssa. Vuonna 1993 Morgenbladetin osti Truls Lie, joka muutti lehden viikoittain ilmestyväksi. Lehti on nykyisin älymystösävyisempi ja keskittyy kulttuuriin, taiteeseen, kirjallisuuteen ja politiikkaan. Alf van der Hagen oli päätoimittaja vuosina 2003-2012. Hänen seuraajansa on Anna B. Jenssen. ==Lähteet== ==Aiheesta muualla== Luokka:Norjalaiset sanomalehdet
Firenzen maakunta

Firenzen maakunta () oli maakunta Toscanan alueella Italiassa. Vuoden 2015 alussa sen korvasi Firenzen metropolikaupunki. Sen pääkaupunki oli Firenze. Maakunnan pinta-ala oli 3 514 km² ja asukasluku runsas miljoona. Siellä oli 42 kuntaa. Arnojoki virtaa Firenzen maakunnan halki. Maakunnan koillisosa sijaitsee Apenniineilla. == Lähteet == * Luokka:Italian entiset maakunnat
Yvette Horner

Yvette Horner (22. syyskuuta 1922 Tarbes, Ranska – 11. kesäkuuta 2018 Courbevoie, RanskaLa légende de l'accordéon Yvette Horner est morte à l'âge de 95 ans, France Info, 12.06.2018) oli ranskalainen musette- harmonikkataiteilija. == Saavutukset ja ura == Yvette Horner voitti toisen Kansainvälisen Harmonikkaliiton järjestämän Coupe Mondiale -harmonikkakilpailun Lausannessa, Sveitsissä 1948. Hän on levyttänyt useita kymmeniä soololevyjä. == Lähteet == == Aiheesta muualla == *Yvette Hornerin sivusto *Yvette Horner IMdB:ssä Luokka:Ranskalaiset harmonikansoittajat Luokka:Vuonna 1922 syntyneet Luokka:Vuonna 2018 kuolleet
David Aardsma

David Allan Aardsma (s. 27. joulukuuta 1981) on yhdysvaltalainen baseballpelaaja (syöttäjä). Hän syntyi Coloradon Denverissä ja valmistui Cherry Creek High Schoolista. Yliopistoinaan hänellä olivat Pennsylvania State ja Rice. Aardsma teki Major League Baseball -debyyttinsä keväällä 2004. Hänen ammattilaisseuroinaan ovat olleet San Francisco Giants (2004), Chicago Cubs (2006), Chicago White Sox (2007), Boston Red Sox (2008) sekä nykyinen seura Seattle Mariners. Aardsman sisko Amanda Aardsma on näyttelijä ja missi. == Lähteet == Luokka:Yhdysvaltalaiset baseballpelaajat Luokka:Vuonna 1981 syntyneet Luokka:Elävät henkilöt
94 Ceti

94 Ceti on kaksoistähti noin 73 valovuoden päässä Valaskalan tähdistössä. 94 Ceti A on massaltaan 1,3 kertaa Auringon kokoinen, kun taas 94 Ceti B on punainen kääpiö. Vuonna 2000 löydettiin eksoplaneetta 94 Ceti b. ==Katso myös== *Luettelo eksoplaneetoista == Lähteet == Luokka:Valaskalan tähdistö Luokka:Kaksoistähdet
Amanda Aardsma

Amanda Aardsma (s. 24. lokakuuta 1979) on yhdysvaltalainen missi ja näyttelijä. Hän voitti Miss Teen Coloradon tittelin 1997 ja edusti siten osavaltiotaan saman vuoden Miss Teen USA -kilpailussa. Näyttelijänurallaan Amanda Aardsma esiintynyt muun muassa elokuvassa Trendimesta (Table One, 2000). Baseballtähti David Aardsma on hänen veljensä. == Lähteet == == Aiheesta muualla == * Luokka:Yhdysvaltalaiset missit Luokka:Yhdysvaltalaiset elokuvanäyttelijät Luokka:Vuonna 1979 syntyneet Luokka:Elävät henkilöt
Christopher Fowler

Christopher Fowler (1953 Greenwich, Lontoo – 2023) oli englantilainen jännityskirjailija. Hän kirjoitti kauhua, satiiria ja rikoskirjallisuutta. Karisto on julkaissut Fowlerin tuotannosta suomeksi Varjomaailman (Roofworld) vuonna 1990 Eero Mänttärin käännöksenä. == Lähteet == == Aiheesta muualla == * Kotisivut * Sami Myllymäki: Varjomaailma. Aikakone 2/1992. Luokka:Englantilaiset jännityskirjailijat Luokka:Vuonna 1953 syntyneet Luokka:Vuonna 2023 kuolleet
Säkenöivää voimaa

Säkenöivää voimaa on tribuuttialbumi, joka sisältää eri suomalaisartistien ja -yhtyeiden tulkintoja Sielun Veljien kappaleista. Levy julkaistiin 15. maaliskuuta 2002. == Kappaleet == == Lähteet == Luokka:Sielun Veljet Luokka:Vuoden 2002 albumit Luokka:Suomalaiset rockalbumit Luokka:Tribuuttialbumit
Under the Iron Sea

Under the Iron Sea on brittiyhtye Keanen toinen studioalbumi, joka julkaistiin 12. heinäkuuta 2006. Englannissa levy pomppasi suoraan albumilistalla sijalle yksi ja sitä myytiin ensimmäisellä viikollaan 222 297 kappaletta. Yhdysvalloissa albumi sijoittui Billboard 200 -listalla sijalle 4 ja sitä myytiin 75 702 kappaletta. 22. tammikuuta mennessä albumia on myyty maailmanlaajuisesti jo yli 2,5 miljoonaa kappaletta. Suomessa albumi nousi virallisen albumilistan sijalle 8. == Kappaleet == # # # # # # # # # # # # == Singlet == Single Kärkisijoitus (UK) Julkaisupäivä "Atlantic" #35 16. helmikuuta 2006 "Is It Any Wonder?" #3 29. toukokuuta 2006 "Crystal Ball" #13 21. elokuuta 2006 "Nothing in My Way" #19 30. lokakuuta 2006 "A Bad Dream" #17 22. tammikuuta 2007 "Try Again" - 9. helmikuuta 2007 == Arvostelut == * Metacritic: 63/100Metacritic aggregate * Allmusic: Allmusic review * Entertainment Weekly: A–Entertainment Weekly * The A.V. Club: B–The A.V. Club * Pitchfork Media: 4.1/10Pitchfork Media * Rolling Stone: Rolling Stone == Aiheesta muualla == * Keanen kotisivut * == Lähteet == Luokka:Keanen albumit Luokka:Vuoden 2006 albumit
Francisco Molinero

Francisco Molinero Calderón (s. 26. heinäkuuta 1985 Aranjuez, Espanja) on espanjalainen jalkapalloilija, pelipaikaltaan oikea laitapuolustaja. Hän pelaa tällä hetkellä espanjalaisessa Real Murciassa. Molinero aloitti uransa Atlético Madridin junioriseurassa, jossa hän myös pelasi ensimmäiset ammattilaisottelunsa kaudella 2004–2005. == Aiheesta muualla == * Transfermarkt * Weltfussball Luokka:Espanjalaiset jalkapalloilijat Luokka:Vuonna 1985 syntyneet Luokka:Elävät henkilöt
Miguel Àngel Moyà

Miguel Àngel Moyà Rumbo (s. 2. huhtikuuta 1984 Binissalem, Espanja) on espanjalainen jalkapallomaalivahti. Hän edustaa Espanjan Primera Divisiónissa pelaavaa Real Sociedadia, jonne hän siirtyi Atlético Madridista vuonna 2018. Kesäkuussa 2009 Moyà siirtyi kasvattajaseurastaan Mallorcasta noin 6 miljoonan euron siirtosummalla Valenciaan. Moyà on pelannut Espanjan juniorimaajoukkueissa. == Lähteet == == Aiheesta muualla == * Weltfussball Luokka:Espanjalaiset jalkapallomaalivahdit Luokka:Vuonna 1984 syntyneet Luokka:Elävät henkilöt
Tuulomajoen vesistö

Tuulomajoen vesistö (vesistöaluetunnus 72) on Suomen päävesistöalue, jonka laskujoki Tuulomajoki laskee Barentsinmeren Kuolanvuonoon. Se alkaa Nuorttijärven eteläosasta katsoen kolmelta pääsuunnalta. Lounaasta päähaara on Hirvasjoen haara, johon liittyy yläjuoksun alemmalla osuudella idästä Vujoki. Länsilounaasta yhtyy Nuorttijoen reitti ja Nuorttijoen länsipuolelta Jaurujoki. Lännestä Nuorttijärven pohjoisosaan virtaa Ivalosta lähtöisin oleva Luttojoki sivujokineen, joista pohjoisin lähinnä Nuorttijärveä on Akkajoki. Suomen puolella Luttojoen eteläinen sivujoki on Suomujoki. Erään lähteen mukaan Tuulomajoen vesistön valuma-alueen pinta-ala on 25800 neliökilometriä, josta 3241 neliökilometriä kuuluu Suomelle ja 22559 neliökilometriä Venäjälle. Toisen lähteen mukaan valuma-alueen pinta-ala on 21 140 neliökilometriä, josta 3 241,02 neliökilometriä kuuluu Suomelle ja 17 898,98 neliökilometriä Venäjälle. Vesistöalueen toisessa jakovaiheessa on seuraavat alueet tai valuma-alueet. Sisennys tarkoittaa luettelossa sitä, että vesistöalue laskee tai yhtyy ylempänä sijaitsevaan vesistöalueeseen. Samalle tasolle sisennetyt vesistöalueet laskevat kaikki yläpuoliseen vesistöalueeseen vastaavassa järjestyksessä niin, että ylin yhtyy lähempänä alajuoksua : * Luttojoen Rajajoosepin alue (72.01) :* Suomujoen valuma-alue (72.08) :* Kivijoen valuma- alue (72.09) ::* Kivijoen valuma-alue (Venäjän puolella) (72.09 R) :* Luttojoen yläosan valuma-alue (72.02) * Anterinjoen yläosan valuma-alue (72.07) * Jaurujoen yläosan valuma-alue (72.06) * Kokko-ojan–Vitsaojan valuma- alue (72.05) * Nuorttijoen latvan valuma-alue (72.04) * Hirvasjoen yläosan valuma-alue (72.03) Nuorttijärven koillisosassa on ensimmäinen vesistön ja samalla joen vesivoimaloista, Ylä-Tuuloman vesivoimalaitos, mistä virtaa Tuulomajoki kohti Barentsinmerta, Pohjoista jäämerta. Ennen Kuolaa on toinenkin vesivoimalaitos, edellistä vähätehoisempi Ala-Tuuloman vesivoimalaitos. nimi MW GWh/a m joki kunta yhtiö Ylä-Tuuloma (GES-12) 268 Tuulomajoki TGK-1 Ala-Tuuloma (GES-13) 56 Tuulomajoki TGK-1 == Katso myös == * Luettelo Suomen vesistöistä == Lähteet == ==Aiheesta muualla== * Tuulomajoen vesistö *
Avellinon maakunta

Avellinon maakunta on yksi Italian maakunnista. Se sijaitsee Campanian alueella Etelä-Italiassa, ja sen pääkaupunki on Avellino. Maakunta on pinta- alaltaan 2 792 neliökilometriäCitypopulation.de ja asukkaita siellä oli vuoden 2015 lopussa 427 936. Maakunnassa on 118 kuntaa. www.tuttitalia.it Avellinolle ovat tyypillisiä pikkukaupungit: vain kahden kaupungin asukasluku on yli 20 000: pääkaupunki Avellinon (57 000 as.) ja Ariano Irpinon (23 000 as.). Arianon kaupungin lisäksi koko maakuntaa kutsutaan myös Irpinoksi vanhan sutta tarkoittavat hirpoius-sanan mukaan. Avellinossa elää edelleen susia. Avellinossa tuotetaan kolmannes koko Italian hasselpähkinöistä sekä kastanjoita, viiniä, kirsikoita, juustoa ja tryffeleitä. == Lähteet == == Aiheesta muualla == *Italy World Club *
Andy Samberg

David Andrew ”Andy” Samberg (s. 18. elokuuta 1978 Berkeley, Kalifornia, Yhdysvallat) on yhdysvaltalainen Emmy- ja Golden Globe -palkittu näyttelijä, koomikko ja käsikirjoittaja. Hän on ollut Saturday Night Livessä ja hän on esiintynyt Premiun Blendissä ja Sukuvika-sarjassa. Samberg näytteli pääroolia elokuvassa Hot Rod vuonna 2007. Hän näytteli myös elokuvissa I Love You, Man ja That's My Boy. Hän on komediabändi The Lonely Islandin jäsen. Vuodesta 2013 hän on näytellyt komediasarjassa Brooklyn Nine-Nine, josta hänet palkittiin Golden Globella vuonna 2014. == Lähteet == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset ääninäyttelijät Luokka:Yhdysvaltalaiset käsikirjoittajat Luokka:Yhdysvaltalaiset koomikot Luokka:Primetime Emmy -palkinnon saajat Luokka:Golden Globe -palkinnon saajat Luokka:Vuonna 1978 syntyneet Luokka:Amerikanjuutalaiset Luokka:Elävät henkilöt
Jon Lester

Jonathan Tyler ”Jon” Lester (s. 7. tammikuuta 1984) on yhdysvaltalainen baseballpelaaja, tarkemmin aloitussyöttäjä. Hän teki Major League Baseball -debyyttinsä vuonna 2006 Boston Red Soxissa. Kesken kauden 2014 hän siirtyi Oakland Athleticsiin ja vuodesta 2015 hän on edustanut Chicago Cubsia. 19\. toukokuuta 2008 Lester syötti ammattilaisuransa ensimmäisen no-hitterin. Lester sairastui syksyllä 2006 lymfoomaan, joka saatiin kuitenkin nopeasti hoitoon. Hän voitti vuonna 2007 Tony Conigliaro -palkinnon. Lester on kuulunut World Seriesin voittaneeseen joukkueeseen vuosina 2007, 2013 ja 2016. == Lähteet == == Aiheesta muualla == Luokka:Yhdysvaltalaiset baseballpelaajat Luokka:Vuonna 1984 syntyneet Luokka:Elävät henkilöt
Beneventon maakunta

Beneventon maakunta () on maakunta Campanian alueella Italiassa. Beneventon maakunta on pinta-alaltaan 2 080 neliökilometriä. Asukkaita maakunnassa on vajaat 300 000\. Maakunnassa on 78 kuntaa ja sen pääkaupunki on Benevento. Beneventon maakunnan historia alkaa jo ajalta ennen muinaisia roomalaisia, kun aluetta asuttivat samnilaiset. Beneventon maakunnassa tuotetaan muun muassa viinejä ja saksanpähkinälikööriä. == Lähteet == == Aiheesta muualla == *Italy World Club matkailusivusto *
Reality Bites

Reality Bites on vuonna 1994 julkaistu Ben Stillerin ohjaama elokuva. Se kertoo neljästä vasta collegesta valmistuneesta nuoresta 1990-luvun Yhdysvalloissa ja heidän aikuistumisestaan ja rakkausuhteistaan. == Rooleissa == == Lähteet == * Luokka:Vuoden 1994 yhdysvaltalaiset elokuvat Luokka:Ben Stillerin ohjaamat elokuvat Luokka:Elokuvat ystävyydestä
Breno

Breno Vinicius Rodrigues Borges eli Breno (s. 13. lokakuuta 1989 Cruzeiro, Brasilia) on brasilialainen jalkapalloilija, pelipaikaltaan keskuspuolustaja. Breno solmi brasilialaisen São Paulon kanssa nelivuotisen sopimuksen vuonna 2007. Vain vajaa puoli vuotta myöhemmin joulukuussa 2007 hän siirtyi saksalaiseen Bayern Müncheniin 18 miljoonan dollarin siirtosummalla ja allekirjoitti seuran kanssa neljän ja puolen vuoden sopimuksen. Myös Milan ja Real Madrid olivat kiinnostuneita Brenosta, mutta hän valitsi Bayernin, osin siitä syystä, että seuraa edustanut entinen huippupelaaja Élber suositteli sitä hänelle. Lisäksi Breno hylkäsi siirron Realiin, koska espanjalaisseura vaati hänen menevän luuanalyysiin todistaakseen ikänsä. == Lähteet == Luokka:Brasilialaiset jalkapalloilijat Luokka:Brasilialaiset olympiamitalistit Luokka:Vuonna 1989 syntyneet Luokka:Elävät henkilöt
Bolognan maakunta

Bolognan maakunta () oli yksi Italian maakunnista. Vuoden 2015 alussa sen korvasi Bolognan metropolikaupunki. Maakunnan pääkaupunki oli Bologna. Maakunta sijaitsi Emilia-Romagnan alueella Italian pohjoisosissa. Bolognan maakunnan pinta-ala oli 3 703 neliökilometriä ja asukkaita oli toiminnan päättyessä miljoona. Maakunnassa oli 55 kuntaa. == Lähteet == Luokka:Italian entiset maakunnat
Terra incognita

Terra incognita () on historiallinen latinankielinen termi kartan tutkimattomille alueille. Tuntemattomat merialueet merkittiin vastaavasti sanoilla mare incognitum, tuntematon meri. Kartanpiirtäjät sijoittivat tutkimattomille seuduille joskus myyttisiä olentoja ja arvailivat siellä esiintyviä pinnanmuotoja. Tyhjiin kohtiin kehiteltiin jopa kokonaisia mantereita. Eräs tunnettu hypoteettinen manner on Aristoteleen esittämä Terra australis incognita () tai lyhyemmin Terra Australis, joka esiintyi eurooppalaisissa kartoissa 1400-luvulta 1700-luvulle saakka. Terra incognita hävisi kartoista 1800-luvulla, kun mantereiden kaikissa osissa oli käyty. Nykyään fraasia käytetään metaforana puhuttaessa aiheesta, josta ei vielä tiedetä paljoa. == Lähteet == Luokka:Latinankieliset fraasit Luokka:Kartografia Luokka:Maantieteen historia
Fredi Bobic

Fredi Bobic (, s. 30. lokakuuta 1971 Maribor, Slovenia, Jugoslavia) on saksalainen jalkapalloilija, jonka sukujuuret ovat Sloveniassa ja Kroatiassa. Bobic pelasi uransa aikana Saksassa, Englannissa ja Kroatiassa yhteensä 370 sarjaottelua ja teki niissä 150 maalia. Saksan maajoukkueessa Bobic pelasi 37 ottelua ja teki niissä kymmenen maalia. Hän oli mukana kahdessa arvoturnauksessa; EM-kisoissa 1996 ja 2004, joista ensin mainituissa Saksa voitti Euroopan mestaruuden. == Saavutukset == * Euroopan-mestaruus: 1996 * Saksan cupin voitto: 1997 * Kroatian cupin voitto: 2006 == Lähteet == Luokka:Saksalaiset jalkapalloilijat Luokka:Vuonna 1971 syntyneet Luokka:Elävät henkilöt Luokka:Jalkapallon Euroopan mestarit
Okyrhoe

Okyrhoe (, ”nopeasti virtaava”) viittaa seuraaviin asioihin: == Kreikkalainen mytologia == === Kheironin tytär === Okyrhoe oli kreikkalaisessa mytologiassa kentauri Kheironon ja Khariklon tytär. Hän oli saanut nimensä äidiltään syntymäpaikkansa vieressä virtaavan joen mukaan. Okyrhoella oli syntymälahjanaan ennustamisen taito. Eräänä päivänä Okyrhoen mentyä isänsä luo luolaan, hän näki siellä Asklepioksen, joka oli vasta lapsi. Täällä hän ennusti Asklepioksen pystyvän herättämään kuolleita eloon, mutta suututtavan tällä Zeuksen. Hän kuolisi Zeuksen salamasta, mutta heräisi eroon jumalana. Isästään hän ennusti tämän haluavan luopua kuolemattomuudestaan Hydran myrkyn aiheuttaman tuskan vuoksi. Rangaistukseksi salaisuuksien paljastamisesta Zeus muutti Okyrhoen tammaksi isänsä kasvojen edessä.Ovidius: Muodonmuutoksia ii.633–678 (engl. käännös) === Okeanidi === Okyrhoe oli yksi okeanideista, kolmesta tuhannesta Okeanoksen ja Tethyksen tyttärestäHomeeriset hymnit: Demeterille 405–433 (engl. käännös) == Muut aihepiirit == * 52872 Okyrhoe, kentauri-luokan planetoidi == Lähteet == Luokka:Kreikkalaisen mytologian muodonmuutokset Luokka:Okeanidit
Schönau im Schwarzwald

Schönau im Schwarzwald on kaupunki Baden-Württembergin osavaltiossa, eteläisessä Saksassa. Se kuuluu Freiburgin hallintopiiriin ja Lörrachin piirikuntaan. Kaupunki sijaitsee eteläiseen Schwarzwaldiin kuuluvassa Wiesentalin laaksossa. Sen asukasluku oli kesäkuun 2022 lopussa 2 440. == Historia == Varhaisin tunnettu kirjallinen maininta Schönausta on peräisin vuodelta 1113. Kaupunki sijaitsi St. Blasienin benediktiiniluostarin valtapiirissä ja oli osa Pyhän saksalais-roomalaisen keisarikunnan Vorderösterreich-aluetta. Vuonna 1805 kaupunki siirtyi tuolloin perustettuun Badenin suurherttuakuntaan. Kaupunkioikeudet Schönaulle myönnettiin vuonna 1809. ==Muuta== Saksan jalkapallomaajoukkueen päävalmentaja Joachim Löw on kotoisin Schönau im Schwarzwaldista. Schönau im Schwarzwaldin ystävyyskaupunki on ranskalainen Villersexel. ==Lähteet== == Aiheesta muualla == * Kaupungin verkkosivusto Luokka:Baden-Württembergin kunnat Luokka:Saksan kaupungit
Gangsta rap

Gangsta rap on yksi hip hop -musiikin genreistä. Gangsta rap -nimitys tulee afroamerikkalaisen slangin sanasta, joka tarkoittaa katujengin jäsentä. Genre käsitteleekin rikollisia aiheita, kuten väkivaltaa, huumeita ja prostituutiota. ==Historia== Genre syntyi vuonna 1983, jolloin ilmestyivät ensimmäiset gangsta rap -kappaleet, kuten Ice-T:n ”Cold Wind Madness” ja ”Body Rock/Killers” sekä Kevin Riptonin kappaleet ”Chillaxin” ja ”My Homie Achmed Waqazz”. Gangsta rapin teki 1980-luvun loppupuolella suosituksi muun muassa rap-ryhmä N.W.A. Gangsta rap sai N.W.A:n ja Ice T:n myötä huomiota koko Yhdysvalloissa. Sen seurauksena gangsta rapista tuli kaupallisesti tuottavin hip hop -musiikin genre. == Mafioso rap == Mafioso rap on hip hop -musiikin alalaji, jota on joskus pidetty itärannikon versiona gangsta räpistä. Genrelle tyypillinen aihe on rikoksilla saavutettu ylellisyys, ja sanoituksissa viitataan usein gangstereihin ja järjestäytyneeseen rikollisuuteen, etenkin mafiaan. Mafioso rapin alullepanijana pidetään usein Kool G Rap & DJ Polo -duon esikoisalbumia Road to the Riches, joka julkaistiin vuonna 1989. Tämän jälkeen genre vietti hiljaiseloa, kunnes tuli taas suosioon Raekwonin vuonna 1995 ilmestyneen Only Built 4 Cuban Linx... -albumin myötä. Pian mafioso rapin keskeisiksi artisteiksi nousivat muun muassa Nas, AZ, Fat Joe, The Notorious B.I.G ja Jay Z. 1990-luvun lopulla genren suosio alkoi kuitenkin hiipua. 2000-luvulla muun muassa Rick Ross on ollut yksi genren ylläpitäjistä. ==Arvostelua== Gangsta rap -musiikkia on kritisoitu paljon. Kritiikkiä on tullut sekä oikeisto- että vasemmistopoliitikoilta ja uskonnollisilta johtajilta. Gangsta rappia on syytetty esimerkiksi väkivallan, sovinismin, katujengien ja rikollisuuden ylistämisestä. Gangstaräppärit ovat puolustautuneet sanomalla, että he vain kuvaavat kappaleissaan katuelämän todellisuutta. ==Tunnettuja artisteja== ===Yhdysvaltalaisia artisteja=== *Tha Dogg Pound (DPG) **Kurupt **Daz Dillinger **Soopafly *N.W.A **Eazy-E **Ice Cube **Dr. Dre **MC Ren **DJ Yella **Arabian Prince *Westside Connection **Ice Cube **Cypress Hill **B-Real **Sen Dog **Eric Bobo **Mack 10 **WC *2Pac *Ice-T *DMX *The Notorious B.I.G. *The Game *Xzibit *Snoop Dogg *Big L *50 Cent *Compton’s Most Wanted **MC Eiht *Mobb Deep **Prodigy (artisti) **Havoc === Suomalaisia artisteja === *DJ Kridlokk *Eevil Stöö *Tuuttimörkö *Hannibal *Julma-Henri *Leijona *Lasse K *Opaali *Likanen Etelä *Sairas T *OG Ikonen *OG Ulla-Maija *Panama Rayo *Petos *Steen1 *Puukko-B *Retale *Tippa-T === Meksikolaisia artisteja === *Dharius *Cartel de Santa *Big Flow Music *Fermín IV *Kinto Sol *Akwid ==Lähteet== * Luokka:Seulonnan keskeiset artikkelit
Benedikt Fernandez

Benedikt Fernandez (s. 8. tammikuuta 1985 Bonn, Saksa) on saksalainen jalkapallomaalivahti, joka edustaa Bayer Leverkusenia. 184 senttimetriä pitkä Fernandez on pelannut kolme ottelua Bundesliigassa. == Lähteet == Luokka:Saksalaiset jalkapallomaalivahdit Luokka:Vuonna 1985 syntyneet Luokka:Elävät henkilöt
July Morning

July Morning on brittiläisen Uriah Heep -yhtyeen esittämä sekä Ken Hensleyn ja David Byronin säveltämä kappale vuoden 1971 Look at Yourself -albumilta. Kappale on yli kymmenen minuuttia pitkä, ja koostuu monesta osasta. Se on myös albumin progresiivisimpia kappaleita. ”July Morningin” ovat säveltäneet ja sanoittaneet yhtyeen silloinen kosketinsoittaja-kitaristi Ken Hensley, sekä silloinen laulusolisti David Byron. ”July Morning” on ollut julkaisustaan lähtien mukana yhtyeen keikkalistassa.Look at Yourselfin Expanded De-Luxe Editionin kansilehtinen == Äänitys == Kappaleessa kosketinsoittimia soittanut Ken Hensley on kertonut, että yhtye lisäsi kappaleen ensinauhoituksen albumille, koska yhtye ei saanut millään tallennettua alkuperäisessä versiossa ollutta tunnelmaa uudelleen. Sitä pidetäänkin Look at Yourself -albumin nauhoitusten muistettavimpana kappaleena.Look at Yourselfin Expanded De-Luxe Editionin kansilehtinen Yhtye itse pitää myös kappaletta yhtenä suosikeistaan.Look at Yourselfin Expanded De-Luxe Editionin kansilehtinen Yhtye huomasi nauhoitusten aikana, että heillä oli kolme erillään olevaa sävellystä, jotka kaikki olivat C-mollissa. Yhtye liitti nämä sävellykset yhteen, jolloin kappaleen intro syntyi. Myös Manfred Mann vieraili kappaleessa soittaen moogia, ensimmäistä kertaa yhtyeen historiassa.Look at Yourselfin Expanded De-Luxe Editionin kansilehtinen == Julkaisut == ”July Morning” on julkaistu Look at Yourself -albumin ja Japanissa, Venezuelassa ja Yhdysvalloissa (liveversio), julkaistujen singlejen lisäksi mm. monilla yhtyeen live- ja kokoelma-albumeilla. Lisäksi Etelä-Koreassa on julkaistu kappaleen nimeä kantava yhtyeen kokoelma-albumi. Yhtye julkaisi vuonna 2009 Celebration-albumilla uuden version kappaleesta. == Vastaanotto == Vaikka ”July Morning” julkaistiin singlenä vain Japanissa, Venezuelassa ja Yhdysvalloissa (liveversio), kappale on yksi Uriah Heepin tunnetuimmista ja samalla sitä pidetään yleisesti yhtenä yhtyeen legendaarisimmista lauluista. Japanin- ja Venezuelan-versioissa singlejen b-puolena toimi ”Love Machine”, joka on myös julkaistu Look at Yourself -albumilla. Yhdysvaltain liveversiossa b-puolena toimi sen sijaan kappaleen ”Tears in My Eyes” liveversio. Vuonna 1995 Radiomafia lisäsi ”July Morningin” Top 500 -kappalelistalleen. == Cover- versiot ja viittaukset kulttuurissa == ”July Morning” on coveroitu useaan otteeseen. Muun muassa Osmo's Cosmos, Axel Rudi Pell ja Grzegorz Kupczyk ovat tehneet oman versionsa kappaleesta. Joka vuosi 30. kesäkuuta Bulgariassa ihmisiä ympäri maata matkustaa Mustanmeren rannikolle katsomaan 1. heinäkuuta tapahtuvaa auringonnousua. Ihmiset monesti laulavat ”July Morningia” tapahtuman aikana. Kappaleen alun urkuintroa on käytetty jopa häämarssina. ==Kokoonpano== * David Byron - laulu * Mick Box - kitara * Ken Hensley - kosketinsoittimet, taustalaulu * Paul Newton - basso * Ian Clarke - rummut ===Vierailijat=== * Manfred Mann - Moog-syntetisaattori == Lähteet == Luokka:Uriah Heepin kappaleet Luokka:Vuoden 1971 kappaleet
Napolin maakunta

Napolin maakunta (, napolin kielellä Pruvincia 'e Nàpule) oli yksi Italian maakunnista. Maakunnan korvasi hallinnollisena alueena 1.1.2015 alkaen Napolin metropolikaupunki. Maakunnan pääkaupunki oli Napoli. Maakunta sijaitsi Campanian alueella Italian eteläosassa. Maakunnan pinta-ala oli 1 171 neliökilometriä. Maakunnan toiminnan päättyessä vuoden 2014 lopussa se muodostui 92 kunnasta ja sen asukasluku oli 3 127 390. Napolin maakunnan asukasluvultaan suurimmat kunnat olivat 31.12.2014: Kunta Asukasmäärä (2014) Napoli 989 111 Giugliano in Campania 120 157 Torre del Greco 87 384 Pozzuoli 81 769 Casoria 78 144 == Lähteet == == Aiheesta muualla == * Luokka:Italian entiset maakunnat